CELEX: 32018D1269
Language: el
Date: 2018-09-18 00:00:00
Title: Απόφαση (ΕΕ) 2018/1269 του Συμβουλίου, της 18ης Σεπτεμβρίου 2018, για την τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών, όσον αφορά τους εξωτερικούς ελεγκτές της Banka Slovenije

21.9.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 238/86
               
            
         ΑΠΌΦΑΣΗ (ΕΕ) 2018/1269 ΤΟΥ ΣΥΜΒΟΥΛΊΟΥ
         της 18ης Σεπτεμβρίου 2018
         για την τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών, όσον αφορά τους εξωτερικούς ελεγκτές της Banka Slovenije
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη το πρωτόκολλο αριθ. 4 για το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, που προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, και ιδίως το άρθρο 27.1,
         Έχοντας υπόψη τη σύσταση της Ευρωπαϊκής Κεντρικής Τράπεζας της 6ης Ιουλίου 2018 προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Banka Slovenije (ECB/2018/18) (1),
         Εκτιμώντας τα ακόλουθα:
         
                     (1)
                  
                  
                     Οι λογαριασμοί της Ευρωπαϊκής Κεντρικής Τράπεζας (ΕΚΤ) και των εθνικών κεντρικών τραπεζών των κρατών μελών με νόμισμα το ευρώ πρέπει να ελέγχονται από ανεξάρτητους εξωτερικούς ελεγκτές, τους οποίους υποδεικνύει το Διοικητικό Συμβούλιο της ΕΚΤ και εγκρίνει το Συμβούλιο της Ευρωπαϊκής Ένωσης.
                  
               
                     (2)
                  
                  
                     Η θητεία του σημερινού εξωτερικού ελεγκτή της Banka Slovenije έληξε μετά το πέρας του ελέγχου για το οικονομικό έτος 2017. Είναι επομένως αναγκαίος ο διορισμός εξωτερικών ελεγκτών από το οικονομικό έτος 2018.
                  
               
                     (3)
                  
                  
                     Η Banka Slovenije επέλεξε την εταιρεία Ernst & Young revizija, poslovno svetovanje, d.o.o. ως εξωτερικό της ελεγκτή για τα οικονομικά έτη 2018 έως 2020.
                  
               
                     (4)
                  
                  
                     Το Διοικητικό Συμβούλιο της ΕΚΤ συνέστησε να διορισθεί η Ernst & Young revizija, poslovno svetovanje, d.o.o. ως εξωτερικός ελεγκτής της Banka Slovenije για τα οικονομικά έτη 2018 έως 2020.
                  
               
                     (5)
                  
                  
                     Κατόπιν της σύστασης του Διοικητικού Συμβουλίου της ΕΚΤ, η απόφαση 1999/70/ΕΚ (2) του Συμβουλίου θα πρέπει να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Στο άρθρο 1 της απόφασης 1999/70/ΕΚ, η παράγραφος 13 αντικαθίσταται από το ακόλουθο κείμενο:
            
               
                  «13.   Εγκρίνεται ο διορισμός της Ernst & Young revizija, poslovno svetovanje, d.o.o. ως εξωτερικού ελεγκτή της Banka Slovenije για τα οικονομικά έτη 2018 έως 2020.».
               
            
         
         
            Άρθρο 2
            Η παρούσα απόφαση παράγει αποτελέσματα από την ημέρα της κοινοποίησής της.
         
         
            Άρθρο 3
            Η παρούσα απόφαση απευθύνεται στην ΕΚΤ.
         
         
            Βρυξέλλες, 18 Σεπτεμβρίου 2018.
            
               
                  Για το Συμβούλιο
               
               
                  Ο Πρόεδρος
               
               G. BLÜMEL
            
         
         
            (1)  ΕΕ C 260 της 24.7.2018, σ. 1.
         
            (2)  Απόφαση 1999/70/ΕΚ του Συμβουλίου, της 25ης Ιανουαρίου 1999, σχετικά με τους εξωτερικούς ελεγκτές των εθνικών κεντρικών τραπεζών (ΕΕ L 22 της 29.1.1999, σ. 69).